কে এই এনাম : আদনান হত্যায় এ পর্যন্ত পাঁচজনকে গ্রেফতার করা হয়েছে। তারা শুক্রবার আদালতে ১৬৪ ধারায় স্বীকারোক্তিমূলক জবানবন্দি দিয়েছে। এতে সাব্বির খান বলেছে, যে অস্ত্রটি আদনানের মাথায় ঠেকিয়ে ভয় দেখিয়ে মারধর করা হয়েছিল সেটি সরবরাহ করেছে তার রাজনৈতিক বড় ভাই এনাম হোসেন। ঘটনার পর সে অস্ত্রটি অন্য এক বড় ভাইয়ের কাছে জমা দিয়েছিল। এনাম মহসিন কলেজ ছাত্রলীগের একাংশের নেতা এবং সরকারি হাজী মুহম্মদ মহসিন কলেজের রাষ্ট্রবিজ্ঞান বিভাগের চতুর্থ বর্ষের ছাত্র। তার বাড়ি রাউজান উপজেলার কদলপুর ইউনিয়নের সিকদার পাড়া গ্রামে। তার বাবার নাম এসকান্দর মিয়া চৌধুরী। এনাম স্থানীয়ভাবে চকবাজার ওয়ার্ড আওয়ামী লীগ নেতা আবদুর রউফের অনুসারী হিসেবে পরিচিত।